
Par apropriācijas pārdali
· 1. Atbalstīt apropriācijas pārdali 10 382 euro apmērā 2026. gadā no Ekonomikas ministrijas budžeta programmas 24.00.00 "Statistiskās informācijas nodrošināšana" uz Tieslietu ministrijas budžeta apakšprogrammu 09.02.00 "Fizisko personu datu aizsardzība", lai Datu valsts inspekcija nodrošinātu regulāru personas datu apstrādes revīziju Centrālās statistikas pārvaldes uzturētajā drošajā datu apstrādes vidē.
· 2. Ekonomikas ministrijai un Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.
· 4. Atbalstīt finansējuma pārdali 2027. gadā un turpmāk ik gadu 20 763 euro apmērā no Ekonomikas ministrijas uz Tieslietu ministrijas budžetu, lai Datu valsts inspekcija nodrošinātu regulāru personas datu apstrādes revīziju Centrālās statistikas pārvaldes uzturētajā drošajā datu apstrādes vidē. Ekonomikas ministrijai un Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā attiecīgus priekšlikumus bāzes izdevumu precizēšanai 2027.–2030. gadam.

* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

